NaiveNeuron/SloPal huggingface dataset:
Vážny, Ľubomír, podpredseda vlády SR pre investície (2015-11-12):
Vážené panie poslankyne, vážení páni poslanci, vážený pán poslanec Petro, ako dobre viete, súčasná vláda prisľúbila pomoc okresom s najvyššou nezamestnanosťou ešte v máji tohto roku, a to v podobe špeciálneho programu. Pomoc a podpora regiónov s vysokou mierou nezamestnanosti bola súčasťou druhého sociálno-ekonomického balíčka. Napríklad včera bol v Národnej rade Slovenskej republiky definitívne schválený návrh zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Zákon nadobudne účinnosť už od 15. decembra 2015. Dovoľte mi preto vysloviť poďakovanie poslancom Národnej rady Slovenskej republiky za schválenie uvedeného návrhu zákona. Pravdepodobne sa väčšina z nás zhodne v názore, že je nevyhnutné prijímať na vládnej úrovni opatrenia, ktoré budú pomáhať znižovať veľké regionálne rozdiely. Hospodársky rast zvýrazňuje rozdiely medzi regiónmi a okresmi Slovenska. Pokiaľ určitá časť obyvateľstva z rastu profituje, najmenej rozvinuté regióny trpia vysokou mierou nezamestnanosti, odchodom mladej a častokrát vzdelanej pracovnej sily a tiež trpia nedostatkom investícií a z toho vyplývajúcich podnikateľských aktivít. V zmysle prijatého zákona o podpore najmenej rozvinutých regiónov je pre regióny s vysokou mierou nezamestnanosti vytvorený automatický mechanizmus nárokovateľnej podpory. Jeho cieľom je zmeniť a zmierniť hospodárske rozdiely medzi okresmi a naštartovať v týchto okresoch hospodársky, sociálny a environmentálny rozvoj kombináciou spolupráce medzi vládou Slovenskej republiky, samosprávou a občianskou spoločnosťou vypracovaním päťročného akčného plánu rozvoja, ktorý bude obsahovať konkrétne opatrenia a ich harmonogram. Akčný plán môže nad rámec existujúcich opatrení a využívanie existujúcich finančných zdrojov obsahovať aj technickú podporu v miestnej samospráve a občianskej spoločnosti a tzv. regionálny príspevok ako doplnkový zdroj financovania pri realizácii príslušného akčného plánu. Vo včera schválenom návrhu je novinkou aj predĺženie lehoty na predkladanie akčného plánu vláde Slovenskej republiky zo šesť na deväť mesiacov, ako aj zmena v striktnom stanovení vypracovania akčného plánu, ktorý sa bude vypracúvať spravidla na päť rokov. Zmenou je tiež zavedenie odvodovej úľavy na sociálnom a zdravotnom poistení, ako aj definícia subjektu sociálnej ekonomiky. Vládny návrh zákona o podpore najmenej rozvinutých okresov stanovuje podmienky, formu a systém poskytovania podpory. Na tieto účely bol určený koeficient miery evidovanej nezamestnanosti, ktorý je rozhodujúcim pre určenie statusu najmenej rozvinutého okresu. Uvedený koeficient bol v schválenom zákone napokon znížený z 1,9- na 1,6-násobok, pričom znížením uvedeného koeficientu sa zabezpečuje poskytovanie pomoci podľa tohto zákona väčšiemu počtu okresov. Na základe prepočtu aktuálne dostupných údajov bude po znížení koeficientu priemernej miery evidovanej nezamestnanosti tvoriť zoznam najmenej rozvinutých okresov pravdepodobne 12 okresov. (Prerušenie vystúpenia predsedajúcim.)
Pellegrini, Peter, predseda NR SR (2015-11-19):
Chcete reagovať, pán poslanec? Nie. Posledným v rozprave, na záver vystúpi pán poslanec Hlina. Nech sa páči, pán poslanec, máte slovo.
Nemec, Richard, poslanec NR SR (2022-10-20):
Ja už by som chcel len kolegov naprieč celým týmto plénom, spektrom, poprosiť o zahlasovanie za tohto zákona, lebo si myslím, že je prospešný pre našu omladinu. Ďakujem veľmi pekne.
Valocký, Jozef, poslanec NR SR (2021-09-30):
Ďakujem, pán podpredseda, som tak zhrozený, že už som rozmýšľal, či vôbec vystúpim. Vážení kolegovia a kolegyne, ja okrem pána poslanca Petra Polláka som nepočul jednu otázku alebo jednu nejakú pripomienku ku správe pána generálneho prokurátora, ktorú tu teraz prejednávame. To je prvá vec. Druhá vec. Celé toto divadlo, ktoré tu prebieha, a generálny prokurátor sa musí na nás, a teda poviem, na túto snemovňu takto pozerať a trávi tu čas, veď to je, kolegyne a kolegovia, jedna veľká hanba. Druhé, čo mi tu z tohoto vyplýva, z tejto rozpravy, že všetci, kto pracovali za vlády SMER-u, ľudia, by mali byť strčení do basy, prokurátor ich nesmie oslobodiť, súd ich nesmie oslobodiť. Uvedomujete si, že keby ten, tento prokurátor generálny nezastával princípy právneho štátu, tak toto je prevrat, vážení kolegovia, veď si to už konečne. A to prídete o dva roky opäť? Budeme zatvárať vás? Veď to nemôže takto fungovať. Pán generálny prokurátor, som lekár, nie som právnik ani taxikár, chcem sa vás, sa vám ospravedlniť skutočne za túto snemovňu, za túto diskusiu, ktorá už nemá s... so... s vašou správou nič spoločné, a aby tu kolegovia hovorili o nejakých, kto bol právom a neprávom, katastrofa, obdivujem vás, že toto vôbec vydržíte. Ďakujem.
P. Pelegrini, poslanec: (2008-07-02):
Pán predseda, dajte hlasovať o pozmeňujúcom návrhu pána poslanca Jána Chrbeta o všetkých troch bodoch spoločne.
Novotný, Viliam, poslanec NR SR (2011-12-14):
Ďakujem pekne. Čiže rozhodujúca diskusia sa v týchto dvoch dňoch aj v pléne Národnej rady, ale aj na výbore viedla o transformácii nemocníc. Odznel tu dneska pozmeňujúci návrh, ktorý predložil pán poslanec Raši, týkajúci sa zrušenia transformácie nemocníc. Musím povedať, že veľa sa tu diskutovalo a hlavne kolegovia z opozície zamieňali pojem transformácia za slovo privatizácia a hovorili skôr o privatizácii ako o transformácii nemocníc, naopak, koaliční poslanci hovorili o transformácii nemocníc. Chcem povedať veľmi krátko, možno len toľko k tomu, že je to búrka v pohári vody, ktorá tu prebiehala včera aj dnes v pléne Národnej rady. Po prvé preto, lebo transformácia nemocníc je zastavená. Prezident republiky rozhodol o zastavení transformácie nemocníc, vláda dnes o tom rokovala a možno aj prijme uznesenie takéhoto typu, charakteru, znamená, že do 10. marca žiadna transformácia nemocníc nebude. Vláda, ktorá vzíde po parlamentných voľbách, bude mať legitímnu možnosť rozhodnúť sa, ako ďalej postupovať vo vzťahu k transformácii nemocníc. Chcem ešte povedať a upozorniť na jeden moment, ktorý som povedal včera vo vystúpení a ktorý je podľa mňa dôležitý. Diskutovali o tom aj niektorí poslanci a týka sa oddlženia, ktoré je znovu zamieňané za pojem, ktorý reálne prebiehal, a to je finančná stabilizácia nemocníc, ktoré sa pripravujú na transformáciu. Je dôležité vedieť a je dôležité možno podčiarknuť, že vláda minula 310 miliónov eur na finančnú stabilizáciu nemocníc, ktoré sa transformujú na akciové spoločnosti. Faktom je... (Potlesk.) Faktom je, že ak transformácia nemocníc dnes bude zrušená a vypustená zo zákona (neutíchajúci potlesk), finančná stabilizácia týchto nemocníc nebude môcť dobehnúť a, naopak, peniaze, ktoré boli použité doteraz na finančnú stabilizáciu, sa zmenia na návratnú finančnú výpomoc. A to si musíme v parlamente všetci uvedomiť, že nemocnice budú mať ďalší dlh, ktorý práve zrušením ustanovení o transformácii nemocníc spôsobíme. (Hluk v sále a neutíchajúci potlesk.)
Maďarič, Marek, poslanec NR SR (2011-04-06):
Pán predseda, na chvíľu teda prijmem vašu rétoriku. A ak teda problém spravovania štátnych podnikov spočíva v tom, či v nich alebo na ich čele nejaký buľo je alebo nie je, tak vzhľadom na to, že si myslím, že v SaS snáď nemáte núdzu o takých geniálnych manažérov, ako ste vy, tak teda sa postarajte o to, miesto privatizácie obsaďte vašimi geniálnymi manažérmi štátne podniky a spravujte ich teda tak, ako ste ich spravovali vy. To je jedna poznámka. A druhá poznámka. V OLO vás nevystriedali nominanti strany SMER – sociálna demokracia, ale nominanti tých koaličných strán, s ktorými ste dnes v jednej koalícii. Ďakujem.
Blanár, Juraj, podpredseda NR SR (2021-03-16):
Ďakujem. To bol jediný v rozprave a teraz sa chcem spýtať, pán minister, chcete záverečné slovo alebo ešte v rozprave? (Reakcia ministra.) Nech sa páči, pán minister, ako predkladateľ máte slovo v rozprave.
Laurenčík, Milan, podpredseda NR SR (2022-03-16):
Ďakujem. V tejto chvíli prerušujem rokovanie o tomto bode programu a ďakujem vám obom. Nasledujúcim bodom programu je prvé čítanie o návrhu poslancov Lukáša Kyselicu, Jany Majorovej Garstkovej, Radovana Slobodu, Miroslava Žiaka a Miloša Svrčeka na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona je pod tlačou 928. Návrh na jeho pridelenie na prerokovanie výborom je v rozhodnutí č. 963. Dávam teraz slovo pánovi poslancovi Lukášovi Kyselicovi, aby nám návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Radovana Slobodu, Miroslava Žiaka a Miloša Svrčeka na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 928.)
Kollár, Boris, predseda NR SR (2022-10-06):
Áno. Je to v poriadku, Anka. To bol vtip.
Paška, Pavol, predseda NR SR (2013-12-12):
Vážené panie poslankyne, vážení páni poslanci, budeme pokračovať v rokovaní programu pravidelným bodom hodina otázok, ktorý týmto otváram. Poslanci včera do 12.00 hodiny predložili 12 otázok pre predsedu vlády a pre ostatných členov vlády 26 otázok, z ktorých overovatelia schôdze vyžrebovali poradie. Dámy a páni, predseda vlády pán Robert Fico sa z rokovania o tomto bode programu ospravedlnil a poveril svojím zastupovaním podpredsedu vlády a ministra vnútra pána Roberta Kaliňáka. Pán podpredseda vlády, poprosím vás, aby ste informovali Národnú radu, kto z členov vlády bude odpovedať na otázky za neprítomných členov vlády.
Dubačová, Viera, poslankyňa NR SR (2017-06-14):
Ďakujem. Ďakujem svojim predrečníkom, kolegom z opozície, myslím, že zaznelo veľa z toho, čo by som chcela povedať, takže budem veľmi krátka. Vážená Národná rada, predložený návrh zákona ohrozí činnosť Ústavu pamäti národa. Vystihuje však mentalitu, s akou sa táto vládna koalícia chopila moci a akým štýlom vládne. V pléne Národnej rady neprejde žiadny návrh opozície. Bez ohľadu, či je prínosný, užitočný pre túto spoločnosť, konštruktívny pre republiku. Predseda Národnej rady sa dostane do konfliktu s členom opozície, tak zmení rokovací poriadok. Vládna strana potrebuje zabetónovať svojich županov v kreslách, tak ani nie rok pred voľbami zmení volebný zákon. Vládna strana potrebuje zabetónovať svojich ľudí v Košiciach, tak ani nie pol rok pred voľbami zmení zákon. Teraz si chce vybaviť účty s predsedom Ústavu pamäti národa, tak zmení zákon. Takéto mocenské správanie je demontážou demokratického zriadenia a nebezpečným precedensom. Zákony tejto krajiny sa nemôžu meniť iba kvôli tomu, že niekto potrebuje vyriešiť personálny, osobný problém s človekom, ktorý je nepohodlný. Ale naopak, keď niekto potrebuje pomôcť ľuďom, tiež sa rozhodne zmeniť si zákon takýmto spôsobom. Takéto zmeny zákonov rozkrádajú právnu istotu a spravodlivosť; tak zopakujem, aby aj pán Hrnko počul; takéto zmeny zákonov rozkladajú právnu istotu a spravodlivosť v našej republike. Vládna koalícia prestáva mať zábrany a mocensky valcuje každého, kto mu príde do cesty. Až príliš často jej správanie evokuje zneužívanie moci stranami HZDS, SNS a ZRS v rokoch ´94 a ´98, niektorí členovia tu sedia dodnes. Vtedy chcela vládna koalícia skrátiť volebné obdobie prezidenta, ktorý sa proti nej postavil, a odstraňovala z cesty každého, kto sa jej postavil. Ešte raz opakujem, zákony tejto krajiny by sme nemali meniť iba kvôli tomu, že je niekto v osobnom spore s predsedom ÚPN, lebo výsledkom bude oslabený Ústav pamäti národa, s ktorým bude svojvoľne politicky manipulovať každá vládna moc. Ďakujem.
Bugár, Béla, podpredseda NR SR (2011-09-13):
Pán poslanec Matovič, nech sa páči.
Osuský, Peter, poslanec NR SR (2014-12-09):
Ďakujem pekne, pani predsedajúca. No, milí priatelia, nechcel som vás zaviesť do historických trasovísk. Má pravdu kolega Kvasnička. Všelijako bolo. Aj Briti sa vo vzťahu k Škótom vyvinuli pomerne pozoruhodne. Boli také stáročia, že si tam stínali hlavy a to opakovane a recidívne. Len práve pokrok ľudstva vidíme v tom, že sa tie veci menia. Ešte raz podčiarkujem, že aj Gándhí si prežil s Britmi svoje, ale prežil to potiaľ, že potom musel prísť jeho slobodný spoluobčan, aby ho zavraždil. Neurobila tak britská moc, ktorej vytrhával najcennejší diamant z koruny a nechala mu ten diamant, pretože sa demokraticky vyvinula. A v tom to presne je. A ja vyslovujem nádej, že aj my ako zástupcovia občanov sme sa dnes mohli vyvinúť natoľko, že nebudeme pritĺkať obyvateľov tých častí, o ktorých hovorí priateľ Fecko, k nejakému krížu, na ktorom nechcú visieť, ale umožníme im zákonne a korektne na základe presných čísiel ísť svojou cestou. A to je presne ten rozdiel medzi búrskou vojnou a koncentračnými tábormi, medzi Gándhím a jeho cestou k nezávislej Indii a medzi Škótskom, kde sa to dialo v nezávislých médiách korektne a bez čohokoľvek negatívneho, pretože sa hádam máme vyvíjať k lepšiemu. A mám predstavu, že návrh kolegu Fecka je krokom k lepšiemu. Nechcem sa vracať k témam typu Gibraltár alebo podobným, pretože keď by sme na Gibraltáre robili referendum, či chcú tí ľudia byť súčasťou Spojeného kráľovstva alebo Španielska a keby sme to isté urobili na Falklandských ostrovoch, tak je jasné, že Margareta Thatcherová mala pravdu, keď tam poslala krížniky a keď vojnová loď Belgrano išla ku dnu, lebo bránila vôľu svojich občanov.
Gažovičová, Tina, poslankyňa NR SR (2024-01-11):
Ďakujem. Zostala som zaskočená, lebo som mala pocit, že boli ešte predo mnou iní, ale možno som sa zle pozerala. Ďakujem pekne kolegovi Dostálovi za vystúpenie a nehanbím sa poďakovať, aj keď sa to možno niekde ocitne zostrihané. Myslím si, že to bol veľmi, veľmi trefný príspevok k tomu, že prečo táto vláda obišla riadny legislatívny proces a viackrát tu teraz hovoríme o medzirezortnom pripomienkovom konaní. Ja som to tiež v mojej rozprave spomínala, aké je to dôležité a prínosné práve vtedy, pokiaľ je záujem predkladateľov hľadať čo najlepšie riešenie, lebo o tom to medzirezortné je. Aj celý ten riadny legislatívny proces, že je dostatok času a dostatok aktérov sa zapojí s ich rôznymi pohľadmi na to, aby sa hľadal ten najlepší možný výsledok. A evidentne toto nie je zámer tejto vlády. Zámer tejto vlády bolo urobiť to čo najrýchlejšie, lebo oni presne vedeli, čo chcú a to sa dostávame k tomu, čo ste hovorili, že ako teda preferujete pojem mafiánsky balíček pred promafiánskym. Áno, lebo tuto to máme prepojené. Tuto to nie je len o tom, že táto vláda sa, povedzme, nechala uplatiť, aby pomohla nejakým externým gangstrom, nie tuto máme jednoducho jednu prepojenú organizovanú skupinu, z ktorých časť sú priamo v politike a pre seba dokázali a snažia sa dokázať zo svojej mocenskej pozície si zabezpečiť beztrestnosť, a tým pádom oni presne vedia, čo chcú a už nechcú žiadnu ďalšiu diskusiu. (Potlesk.)
Novotný, Viliam, poslanec NR SR (2014-04-02):
Ďakujem pekne. Ja by som chcel veľmi kladne a pozitívne ohodnotiť tento poslanecký návrh, aj slová pána splnomocnenca vlády a poslanca Polláka, ktoré tu povedal. Uvedomujem si, že v praxi to nebude také jednoduché zaviesť, ako je to jednoduché možno napísať do toho zákona. Na druhej strane si uvedomujem aj to, že som z politickej strany, ktorá vždy vyznávala a podporovala slobodu podnikania, ale existujú určité oblasti, v ktorých podnikáme, kde štát má právo a dokonca má povinnosť robiť určité obmedzenia. Tak takisto nemôžete voľne podnikať s predajom alkoholických nápojov, ani s predajom tabaku, nemôžete voľne predávať lieky, lebo na to sú určené špecializované predajne, ani zbrane. A ja si myslím, že hracie automaty a hazard je to isté, pretože vedie k závislosti. Je to droga. Je to naozaj droga, ktorá vedie k takým istým závislostiam, ako používanie heroínu alebo kokaínu. Čiže z tohto pohľadu s tým súhlasím. Na druhej strane si treba uvedomiť aj tú skutočnosť, že hracie automaty hlavne na začiatku boli veľmi zaujímavým daňovým príjmom. Daň z týchto hracích automatov pre samosprávy. Mnohé samosprávy získavali zaujímavé finančné prostriedky prostredníctvom nich. Napriek tomu sme mali odvahu v minulosti postupne obmedzovať ich rozšírenie aj takým spôsobom, že musia byť v špeciálne na to oddelenej miestnosti. Nemôžu stáť len tak pri barovom pulte, kde nahádže niekto vydané peniaze, aby to nezvádzalo k tomuto hraniu. Myslím si, že tento krok je rozumný, je krok k ďalšiemu sprísňovaniu. Tak ako je trendom v celej Európe sprísňovať prístup k tabaku, k fajčeniu, sprísňovať prístup k alkoholu, sprísňovať prístup k drogám a zvyšovať trestné sadzby, myslím si, že takisto by sme sa mali postaviť k hazardu. Takže ja tento poslanecký návrh podporím aj s kolegami z SDKÚ-DS, aj keď upozorňujem na to, že bude okolo neho ešte veľká diskusia.
Viskupič, Jozef, poslanec NR SR (2012-09-26):
Ďakujem. Pán kolega, ďakujem za tú ponuku, že nám poskytnete nejaký materiál, ktorý ste si dali vypracovať a bol vám doručený po podaní vášho pozmeňujúceho návrhu. Zároveň ja si dovolím zacitovať ešte raz možno z iného materiálu. A to bola vaša dôvodová správa, kde ste uvádzali vlastne tie dôvody. A aby to bolo teda jasné, poviem, čo ste hovorili, že vaša úprava zabraňuje nežiaducej expanzii cyklistov a jazdcov na koni v jednom momente, ďalej, že návštevníci v lese spôsobujú eróziu pôdy. Neviem, dúfam, že dostatočnú odbornú rovinu napríklad poslanec Jano Mičovský bude mať. Sú to veci, ktoré vyrušujú laickú verejnosť. A hovoríme o tom všetci predrečníci aj predkladatelia, že mali by sme zabezpečiť to, aby sme vytvorili také prostredie, že ľudia budú tráviť slobodne voľný čas v lesoch, či už na bicykli alebo na koni alebo pešo. K tomu, že sme spomínali dve roviny nezmyselnosti v udeľovaní zákazov aj v nevykonateľnosti tohto zákona. Musím sa priznať, že z fyziologických dôvodov som nebol na celom vašom vystúpení. Ale ja som tam nezachytil ani jednu zmienku o tom, že tento váš pozmeňujúci návrh bol nejakou mierou vykonateľný počas päťročnej doby platnosti. Ak disponujete iným štatistickým údajom, opravte ma. Ďakujem.
P. Paška, predseda NR SR: (2007-04-13):
Po druhé. Preštudujte si rokovací poriadok v časti, ktorá hovorí, ako sa vedie rozprava, že sa vedie k veci a že sa spravidla hovorí ústne na základe poznámok. Nepozná rokovací poriadok používanie technických prostriedkov. Opäť vám dávam do pozornosti sadnúť si za stôl a dotiahnuť niektoré detaily rokovacieho poriadku a autentickosť nebude posudzovať niekto po tom, ako sa tu budú používať veci, ktoré rokovací poriadok nepozná. Pán poslanec ma ubezpečil, že ide o verejný zdroj. Vzhľadom na to som umožnil odprezentovať a urobím tak vždy. Ale nerobte si agendu na mne a na porušovaní rokovacieho poriadku. Vy ho nepoznáte, už vám to hovorím tretíkrát, prečítajte si ho. (Potlesk.) Nech sa páči, ďalší vystúpi pán Jarjabek.
Kollár, Boris, predseda NR SR (2023-05-10):
(Hlasovanie.) Prítomných 142 poslancov, za 133, zdržalo sa 6, 3 nehlasovali. Uvedený návrh sme schválili.
Pellegrini, Peter, predseda NR SR (2015-05-06):
Pán poslanec Matovič.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 141 poslancov, za 89, proti 3, zdržalo sa 42, 7 nehlasovali. Uvedený návrh sme schválili.
P. Hrušovský, predseda NR SR: (2004-08-24):
Otváram rokovanie 30. schôdze Národnej rady Slovenskej republiky. Prosím pánov poslancov a poslankyne, aby sa stlačením hlasovacieho tlačidla prezentovali, zistím počet prítomných poslancov v rokovacej sále a či je Národná rada uznášaniaschopná. Prosím, páni poslanci, prezentujte sa. Páni poslanci, prosím, aby ste sa všetci prezentovali, ktorí ste prítomní v rokovacej sále. Prezentujme sa, páni poslanci. (Hlasovanie.) 89 poslancov prítomných. Národná rada je uznášaniaschopná. Na 30. schôdzi Národnej rady Slovenskej republiky overovateľmi budú poslanci Pavol Abrhan a Maroš Kondrót, ich náhradníci Zoltán Horváth a Jozef Hrdlička. Ďalej vás chcem informovať, že o ospravedlnenie na dnešnom rokovacom dni požiadali poslankyne a poslanci Anton Danko, Jozef Elsner, Bohumil Hanzel, Ivan Hopta, Miroslav Chovanec, Gabriel Karlin, Ivan Kiňo, Eduard Kolesár, Gustáv Krajči, Róbert Madej, Petra Masácová, Viliam Soboňa, Jarmila Tkáčová, Boris Zala a Renáta Zmajkovičová. Na zahraničnej pracovnej ceste je poslanec Národnej rady Robert Kaliňák. Páni poslanci, v laviciach máte rozdaný návrh programu rokovania 30. schôdze Národnej rady. Chcem sa opýtať prítomných poslancov, či má niekto návrh na zmenu alebo doplnenie rokovania 30. schôdze. Konštatujem, že nie je tomu tak, preto pristúpime k hlasovaniu o návrhu programu ako o celku. Prosím o pokoj, páni poslanci, v rokovacej sále. Prezentujte sa, hlasujeme za návrh programu 30. schôdze Národnej rady. (Hlasovanie.) 112 prítomných, 109 za návrh, 1 proti, 2 nehlasovali. Konštatujem, že návrh programu 30. schôdze Národná rada Slovenskej republiky schválila. Teraz pristúpime k prerokúvaniu správy Mandátového a imunitného výboru Národnej rady Slovenskej republiky o nastúpení náhradníkov na zaniknuté mandáty . Poprosím predsedu mandátového a imunitného výboru pána poslanca Ľubomíra Lintnera, aby podal správu výboru o prerokovaní návrhu. Pán predseda Lintner, nech sa páči, máte slovo. Ľ. Lintner, poslanec: Ďakujem pekne za slovo, pán predseda. Ctené kolegyne, vážení kolegovia, predkladám vám správu Mandátového a imunitného výboru Národnej rady Slovenskej republiky o nastúpení náhradníkov na zaniknutý a neuplatňovaný mandát poslancov Národnej rady Slovenskej republiky. Túto správu vám predkladám na základe poverenia Mandátového a imunitného výboru Národnej rady Slovenskej republiky. Poslanci Národnej rady Slovenskej republiky Edit Bauer, Irena Belohorská, Monika Beňová, Árpád Duka-Zólyomi, Milan Gaľa, Sergej Kozlík a Anna Záborská boli v súlade so zákonom č. 331/2003 Z. z. o voľbách do Európskeho parlamentu v znení neskorších predpisov zvolení vo voľbách konaných v Slovenskej republike 13. júna 2004 za poslancov Európskeho parlamentu. Ústredná volebná komisia vydala osvedčenie o ich zvolení dňa 14. júna 2004 a menovaní poslanci sa ujali funkcie...
R. Bauer, poslanec: (2007-10-29):
Chcem povedať pánu poslancovi Martinákovi, že zisk, ktorý vytvorili zdravotné poisťovne, išiel do nákupu zdravotníckych zariadení. Pozrite si to, zistite si to. Pýtali ste sa, kam išiel ten zisk. Čiže bol použitý naspäť do systému. Pokiaľ spomínate jeden prípad, ktorý čakal na operáciu, a na základe toho chcete robiť záver, že systém, kde je pluralita zdravotných poisťovní, je zlý, tak vidieť, že to, samozrejme, postráda akúkoľvek logiku, nedá sa na základe jedného prípadu proste hovoriť, že nie je zabezpečený verejný záujem pre všetkých občanov. V každej krajine, v každom systéme nájdete proste nejaké prípady, ale musíte štatisticky vyhodnocovať kvalitu a počet prípadov, ktoré zdravotné poisťovne a súkromné zdravotné poisťovne to zabezpečili. K pánu poslancovi Zvonárovi. Hovorili ste, že diskusia sa zvrháva. Ja si to nemyslím, pretože, áno, je tu názorový rozpor, pričom my sa snažíme vás presvedčiť, že to ideologické presvedčenie, z ktorého vychádzate, nie je správne, pretože svet ide iným smerom. A vy ťaháte svojimi názormi túto krajinu do minulosti, svet ide iným smerom. Proste súkromný sektor stále viacej je vťahovaný do zabezpečovania verejných služieb, ktoré sú poskytované z verejných prostriedkov. Pozrite si to a zistíte, že toto je pravda. Postupne podľa mňa sa bude stále viacej v zdravotníckych systémoch objavovať aj systém, ktorý sme my zaviedli.
B. Bugár, podpredseda NR SR: (2005-05-25):
(Hlasovanie.) Prítomných 135 poslancov, za hlasovalo 135. Konštatujem, že body zo spoločnej správy sme schválili. Nech sa páči. E. Dolník, poslankyňa: Z mojich pozmeňujúcich návrhov budeme hlasovať nasledovne. Body 1 a 5 som stiahla. To znamená, začneme s bodom 2. Budeme o ňom hlasovať samostatne. Nech sa páči.
Pellegrini, Peter, podpredseda NR SR (2020-05-15):
Príjemný dobrý deň, vážené panie poslankyne, vážení páni poslanci, podľa informácií ešte končí rokovanie výboru, budeme pravdepodobne môcť začať okolo 10 hodín 40 minút, takže o deväť, desať minút, budeme sa pokúsiť začať rokovanie. Ďakujem. (Prestávka.) (Po prestávke.)
Jahnátek, Ľubomír, minister pôdohospodárstva a rozvoja vidieka SR (2015-12-03):
Vážená pani podpredsedníčka, musím len sprostredkovať odpoveď, ktorú pripravilo ministerstvo životného prostredia. Takže momentálne na ministerstve životného prostredia prebieha proces posudzovania podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, ďalej len zákon o posudzovaní činnosti, technologická linka na sanáciu haldy trosky z výroby ferozliatin v spoločnosti OFZ, akciová spoločnosť. Proces posudzovania sa nachádza v počiatočnom štádiu, keď po pripomienkovaní základných informácií o navrhovanej činnosti uvedených v zámere bol vydaný rozsah hodnotenia. Správa o hodnotení má byť vypracovaná vzhľadom na povahu a rozsah navrhovanej činnosti a jej lokalizáciu tak, aby obsahovala rozpracovanie všetkých bodov uvedených v prílohe č. 1 zákona o posudzovaní primerania charakteru navrhovanej činnosti, vrátane porovnania s nulovým variantom, tzv. variant, kedy sa navrhovaná činnosť neuskutočnila. Pre vypracovanie správy o hodnotení nebol vydaný časový harmonogram. Navrhovateľ musí správu o hodnotení predložiť do 30. 11. 2017. Ďalej bude nasledovať pripomienkovanie správy o hodnotení, verejné prerokovanie, vypracovanie odborného posudku odborne spôsobilou osobou a vypracovanie záverečného stanoviska ministerstva životného prostredia. Výsledkom celého procesu posudzovania vplyvov na životné prostredie bude záverečné stanovisko, ktoré bude vychádzať z komplexného vyhodnotenia vplyvov navrhovanej činnosti na všetky zložky životného prostredia, vrátane zdravia obyvateľstva. V záverečnom stanovisku ministerstvo životného prostredia odporučí alebo neodporučí realizáciu navrhovanej činnosti a zároveň určí podmienky a opatrenia, za ktorých bude možné navrhovanú činnosť v danej lokalite realizovať. Výsledok procesu posudzovania nie je možné v tomto štádiu prejudikovať. Upozorňujeme na skutočnosť, že záverečné stanovisko nie je povolením, ale predchádza povoľovaciemu procesu podľa osobitných predpisov. V prípade, ak spoločnosť OFZ, a. s. vykonáva vo svojich prevádzkach činnosť, ktorá nie je v súlade s vydanými povoleniami alebo nie je povolená, je v kompetencii miestne príslušnej inšpekcie životného prostredia príslušného inšpektorátu vykonať kontrolu a nariadiť nápravné opatrenia. Ministerstvo životného prostredia, odbor odpadového hospodárstva plánuje zaslať podnet na Inšpektorát životného prostredia v Žiline na vykonanie kontroly. Ďakujem za pozornosť. Skončil som.
Brocka, Július, poslanec NR SR (2014-12-12):
Odstúpte, pán minister. Vyzývam vás, odstúpte... (Prerušenie vystúpenia predsedajúcim.)
Tomáš, Erik, poslanec NR SR (2022-02-25):
Vážený pán predseda, ja sa priznám, že mňa k mojej faktickej poznámke motivovalo to, ako sa hneď začali s faktickými poznámkami prihlasovať ďalší poslanci koalície ako osy, najmä teda hneď poslanci strany Sloboda a Solidarita. Chcel by som zvýrazniť to slovo sloboda. Tak hneď vidíme, ako si to slovo oni vysvetľujú a vážia. A asi došlo k nepochopeniu, pretože správne hovoríte o tom, že veď to ustanovenie, ak je, ako je nastavené, je neuveriteľne vágne, a ja som tu už o tom dnes hovoril, a je ľahko zneužiteľné na akúkoľvek cenzúru. Veď my sa môžme baviť a diskutovať o tom, ako zastaviť šírenie hoaxov, najmä tých, čo ohrozujú životy a zdravie ľudí. Ale na to hádam treba odbornú diskusiu a nie takéto lámanie zákona cez koleno. No a správne ste podotkli, že táto schôdza ešte naozaj môže skončiť dôstojne a môže vyslať jednotný signál do Európy aj do celého sveta. Počul som, že vzadu sedí koaličná rada. Neviem teda, či vzadu, alebo niekde, tak ešte stále, kolegovia z vládnej koalície, máte možnosť so cťou túto schôdzu zvládnuť. Ďakujeme.
P. Paška, predseda NR SR: (2009-06-03):
Otváram rozpravu. Mám písomné prihlášky za kluby. Za klub Slovenskej národnej strany pán predseda Ján Slota, za klub SMER – sociálna demokracia pán predseda zahraničného výboru Boris Zala, za Stranu maďarskej koalície pán predseda Gyula Bárdos, za Ľudovú stranu – Hnutie za demokratické Slovensko pán predseda Vladimír Mečiar. Potom mám ešte písomné prihlášky od predsedu poslaneckého klubu Slovenskej národnej strany pána poslanca Rafaela Rafaja a od pána poslanca Józsefa Berényiho zo Strany maďarskej koalície. Ešte predtým, ako dám slovo písomne prihláseným, dám slovo premiérovi Slovenskej republiky pánovi Robertovi Ficovi, ktorý požiadal o vystúpenie.
Paška, Pavol, predseda NR SR (2014-10-23):
Ďakujem pekne, pán minister. To boli písomné prihlášky, áno? Alebo, áno? Takže dávam možnosť prihlásiť sa ešte ústne. Končím možnosť sa prihlásiť. Pani poslankyňa Mezenská.
Grendel, Gábor, podpredseda NR SR (2021-09-22):
Pán poslanec Marian Kotleba.
Grendel, Gábor, podpredseda NR SR (2020-07-14):
Pán poslanec Dostál s faktickou.
Laššáková, Jana, podpredsedníčka NR SR (2012-12-17):
Na vystúpenie pána poslanca nie sú faktické poznámky. Pán poslanec Hlina, nech sa páči, máte slovo.
Pellegrini, Peter, predseda NR SR (2023-12-08):
Prosím, prezentujme sa a hlasujme o návrhu prideliť tento návrh zákona výborom a určiť lehotu na jeho prerokovanie. (Hlasovanie.) Prítomných 141 poslancov, za 92, proti 9, zdržalo sa 38, nehlasovali 2 poslanci. Konštatujem, že sme tento návrh schválili. Poprosím teraz pána poslanca Habánika, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení, ktorý prerokúvame v skrátenom legislatívnom konaní, tlač 78. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňajú niektoré zákony , tlač 78.)
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 137 poslancov, za 137. Návrh bol schválený. Prosím teraz pána poslanca Štarchoňa, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 213/2018 Z. z. o dani z poistenia, tlač 1535. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 213/2018 Z. z. o dani z poistenia a o zmene a doplnení niektorých zákonov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1535.)
Bugár, Béla, podpredseda NR SR (2017-11-30):
Počkajte chvíľku, ja som trochu pomalší. (Hlasovanie.) Prítomných je 139 – ja som trošku pomalší dnes, viete – za 47, proti 63, zdržalo sa 29 poslancov. Procedurálny návrh nebol schválený. Nech sa páči, teraz máte slovo.
Jasaň, Viliam, poslanec NR SR (2011-10-18):
Ďakujem pekne, pán predsedajúci. Vážený pán kolega, ďakujem ti za tvoje vystúpenie. Len ma mrzí, že na tvoje vystúpenie nikto nereaguje, a popritom všetci bývame a žijeme v obciach, na ktoré teraz padá ťarcha problémov, ktoré má tento štát. Som rád, že si upozornil na to, že týmto mixom alebo týmto výpadkom z podielových daní vlastne mnohé obce, ktoré už teraz krvácajú, už teraz majú veľké problémy, budú na tom ešte horšie. Neviem si ja síce veľmi dobre predstaviť, čo budú robiť v tých obciach, kde už teraz majú problém s plnením základných funkcií, zvlášť v tých maličkých, kde sú školy, zabezpečenie škôl, osvetlenie a odpad a pod. Poznám mnohých starostov, ktorí už neberú ani, buď plný plat alebo takmer žiaden plat len preto, aby zabezpečili to najnutnejšie pre obec. Ak im ešte sa zoberú aj tieto podielové dane, alebo ak sa tento mix prijme, tak určite mnoho týchto obcí môže ísť aj do, tak, ako napríklad v Častkove, do nútenej správy a toto je na úkor len občana. Pretože v týchto obciach oni už nemajú čo zvyšovať, nemajú aké dane zvyšovať, nemajú možnosť vymýšľať nové dane a ak aj niečo urobia, tak je to vždy len na úkor tých občanov, ktorí tam žijú. A už teraz žije na Slovensku takmer každý trinásty občan, ktorý poberá dávky hmotnej núdze a oni bývajú v týchto, poväčšine v menších a malých obciach. To naozaj chcete všetko preniesť len na bedrá týchto občanov? Bolo by už načase, aby ste vymysleli niečo iné, aby sa tento občan mal lepšie, a nie neustále horšie a horšie. Ale vám, samozrejme, nejde o občana, nejde ani o samosprávu, ide len o to, aby ste ukázali, akí ste dobrí ekonómovia, ako viete dobre šetriť.
Žitňanská, Jana, poslankyňa NR SR (2023-03-31):
Ďakujem pekne, pán predsedajúci. Poprosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Burian, Jozef, poslanec NR SR (2019-10-16):
Ďakujem pekne, pán predsedajúci. V rozprave neboli podané žiadne pozmeňujúce a doplňujúce návrhy. V spoločnej správe sú štyri body. Poprosím, dajte hlasovať o bode 1 až 4 s odporúčaním gestorského výboru schváliť.
Klus, Martin, podpredseda NR SR (2019-10-17):
Ďakujem pekne. Dávam slovo spravodajcovi z ústavnoprávneho výboru poslancovi Ondrejovi Dostálovi, aby informoval Národnú radu o výsledku rokovania výboru a aby odôvodnil návrh a stanovisko gestorského výboru.
Sulanová, Magdaléna, poslankyňa NR SR (2021-05-03):
Už len veľmi krátko. Svojim kolegom by som chcela povedať toľko, že tá oblasť je tak široká, ja som sa zmienila len skutočne o niektorých oblastiach, takže je to, keď to zoberieme, je to oblasť kultúry, oblasť športu, potraviny, obchody a tak ďalej, jak som spomenula, zasahuje to až do, do bankových domov, takže máme čo robiť. Pani poslankyňa Pleštinská, som veľmi rada, že počujem, že teda sa realizuje vzdelávanie, že sa niečo v tejto oblasti robí, lebo ja si myslím, že ten finančný efekt, o sociálnom ani nehovoriac a tak ďalej, je obrovský, keď začneme. Ja vám poviem zo svojej praxi, že najväčšie problémy sú, že ľudia až prichádzajú o strechu nad hlavou, je to neznalosť, neznalosť zákona, neznalosť, že si neprečítajú zmluvu, nevedia, aké majú práva, nevedia o tom, že keď sú tam príliš malé písmená, zmluva je neplatná, pretože sú to neprijateľné podmienky zmluvné, ďalej nekalé obchodné praktiky, ktoré realizujú tzv. šmejdi. Ľudia o tom nevedia, nechajú sa oklamať, okradnúť až tak, niekedy to teda prichádza až do štádia, že prichádzajú o strechu nad hlavou. Takže vzdelávanie potrebujem za veľmi, považujem za veľmi dôležitú súčasť realizácie ochrany spotrebiteľa. Ďakujem.
Grendel, Gábor, podpredseda NR SR (2021-11-04):
S reakciou na faktické poznámky ešte, pán poslanec Blcháč.
Laššáková Jana, podpredsedníčka NR SR (2014-03-25):
Poprosím vás, pán poslanec, reagujte, reagujte na, na pani...
Pčolinský, Peter, podpredseda NR SR (2022-11-15):
S ďalšou faktickou pán poslanec Susko.
Bugár, Béla, podpredseda NR SR (2019-05-15):
Je všeobecný súhlas s týmto návrhom? (Súhlasná reakcia pléna.) Áno. Ďakujem pekne. Takže máme zlúčenú rozpravu. Pán poslanec Farkašovský, takže o štátnych symboloch, tlač 1440, druhé čítanie, nech sa páči, máte slovo. (Hlasovanie o návrhu vlády na skrátené legislatívne konanie o návrhu poslancov Národnej rady Slovenskej republiky Tibora Bastrnáka, Ladislava Balódiho, Eleméra Jakaba, Irén Sárközy a Petéra Vörösa na vydanie zákona, ktorým sa mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov , tlač 1440.)
Bugár, Béla, podpredseda NR SR (2018-03-26):
Práve vy to hovoríte, pán poslanec.
Blanár, Juraj, podpredseda NR SR (2021-11-02):
Otváram rozpravu, pani poslankyne, páni poslanci. Písomnú prihlášku som neobdržal. Dávam teraz možnosť ústne sa prihlásiť do rozpravy. Pán poslanec Kamenický. Ak nikto viac, uzatváram možnosť prihlásiť sa ústne do rozpravy. Ako jediný vystúpi v rozprave pán poslanec Kamenický, zatiaľ.
P. Hrušovský, podpredseda NR SR: (2001-09-20):
(Hlasovanie.) Prítomných 130, za návrh 6, proti 74, zdržalo sa 45, nehlasovalo 5. Návrh sme neschválili.
Paška, Pavol, predseda NR SR (2014-03-19):
Ďakujem pekne, krátka päťminútová prestávka, budeme pokračovať v rokovaní. (Prestávka.) (Po prestávke.)
Kosová, Ingrid, poslankyňa NR SR (2024-05-10):
Ďakujem za slovo. Ja sa priznám, že som chvíľu uvažovala nad tým, či vôbec reagovať na zhluk tých nezmyslov, ktoré tu odzneli. Ale potom musím oceniť, že nás pán Danko pochválil, že teda vyjadril fakt, že sme odborníci a odborníčky a že dokonca sa s nami príjemne komunikuje na štyri oči, takže sa budem snažiť byť naozaj slušná, úctivá a vecná. Povedal ste, že preferujeme a obraňujeme demokraciu len dovtedy, kým nevládneme. Čo je super, lebo vy tým vlastne priznávate, že predpokladáte, že raz vládnuť budeme, takže vám ďakujem za toto ocenenie. Ale zároveň nám vyčítate aj to, že sme vyrástli na neziskovkách. No áno, máme veľmi silný občiansky sektor, to je pravda. A ja som naozaj hrdá, že môžem byť jednou z tých, ktoré vyrástli na neziskovom sektore, a viete prečo, pán Danko? 	Pretože neziskový sektor v mnohých veciach supluje to, kde štát zlyháva. Takže by sme mu mali byť vďační za to a mali by sme byť radi, že máme takýto silný neziskový sektor, ktorý sa dokáže ozvať aj vtedy, keď útočíte na demokraciu ako základný pilier toho, čím sme, kam sme sa dostali a prečo tu sme. Vyčítate nám takisto, že preferujeme menšiny na úkor ostatných občanov. No, chcem vám povedať len toľko, že menšiny v tomto štáte nikdy nemali rovnaké príležitosti. A to je ten dôvod, prečo je potrebné preferovať menšiny v mnohých prípadoch, aby sme vytvárali tieto rovnaké príležitosti. A to nebude možné dovtedy, kým sa na ne budete pozerať prizmou, že im musíte trochu viac tých príležitostí dať. To je úplne normálne a prirodzené, že obraňujeme tých slabších. Takisto hovoríte, že vytvárame napätie. Čím? Že poukazujeme na vaše chyby? Že vidíme, že sa tak strašne chcete udržať pri moci, že neváhate ničiť demokraciu, len... (Prerušenie vystúpenia časomerom.)
Kuriak, Milan, poslanec NR SR (2022-06-17):
Ďakujem za slovo. Kolega Rado, rozporuješ si v rozprave. Tvrdíš, že, že strana SaS pomáhate a že ty osobne tvrdíš, že pomáhať treba tým najzraniteľnejším. Z vašej strany ale to sú len také prázdne populistické reči. Lebo vaše skutky sú úplne iné. Vy, keď ide o pomoc tým, ktorí to najviac potrebujú, tak sa postavíte na zadné a nie že nepomáhate, ale všemocne bojujete, aby ste pomoci zabránili. Uvediem len dva príklady z viacerých. Keď ste odmietli pomoc pri, tehotným ženám a pri pomoci rodinám s deťmi, ktoré, akurát teraz ešte budeme pokračovať aj na budúci týždeň v rokovaní a v hlasovaní, sa ukážete, že akí dokážete byť solidárni k tým, ktorí to najviac potrebujú. A si myslím, že každý slušný solidárny a človek s troškou empatie pochopí, že v tejto dobe rodiny s deťmi patria k tým, ktorí pomoc najviac potrebujú. Vy ale strana s názvom solidarita, ktorú máte v názve, tak pomáhate práve tým najbohatším a chránite ich z ich tučných ziskov, ku ktorým prišli častokrát aj vďaka pomoci od štátu, rôznymi stimulmi, daňovými prázdninami a robíte všetko preto a bránite tomu, aby práve títo, tieto bohaté firmy, aby dali nejakú spätnú väzbu z vďaky ku štátu a trošku aby sa zachovali empaticky ku rodinám, že by trošku z tých svojich ziskov obetovali práve pre tých, ktorí to najviac potrebujú... (Prerušenie vystúpenia časomerom.)
Paška, Pavol, predseda NR SR (2012-08-09):
Posledný prihlásený písomne do rozpravy je pán poslanec Poliačik. Nie je v sále, stráca poradie. Dávam možnosť teraz prihlásiť sa do rozpravy ústne. Končím možnosť prihlásiť sa do rozpravy ústne. Šiesti prihlásení, páni poslanci Pollák, Fecko, Procházka, Viskupič, Hlina a Matovič, sú do rozpravy ústne. Pán Pollák, nech sa páči. (Reakcia z pléna.) A ešte, prepáčte, pán Pollák, pán spravodajca požiadal o možnosť vystúpiť.
Kaník, Ľudovít, poslanec NR SR (2012-05-15):
Pán poslanec Blaha, vy ste povedali, že treba také inteligentné riešenie, nie také, ako navrhujem. Tak ja sa len spýtam, či v Nemecku sú blbci, a nie inteligentní, keď tam o tom diskutujú v pléne, dokonca v obidvoch komorách parlamentu. Neviem, či práve toto slovo bolo to správne, ktoré ste použili. A z hľadiska toho, že sme to nenavrhovali v predchádzajúcich diskusiách. No to nie je pravda, že sme to nenavrhovali. My sme práve v okamihu, keď sa lámalo to, či bude vyslovená dôvera alebo nedôvera vláde, či padne alebo napadne, ponúkali práve ako riešenie strane SaS, ktorá vtedy mala zásadný postoj, že nielenže budeme o tom diskutovať, ale že jedna strana bude môcť zablokovať akékoľvek rozhodnutie, keď s tým nebude konsenzus. Takže my sme ponúkali omnoho tvrdšie riešenie, ako ho teraz navrhujeme. Teraz navrhujeme diskusiu v pléne, kde, samozrejme, väčšina nakoniec prijme rozhodujúce stanovisko. Takže to nie je to, že by sme zrazu na niečo prišli . A tá situácia, Medzinárodný menový fond a iné veci. Naozaj všetci sa určite zhodneme na tom, že situácia je úplne iná a zo dňa na deň horšia, že naozaj stojíme možno na prahu ďalšej veľkej krízy. A preto musíme sa k tomu vedieť zodpovedne postaviť a zapojiť sa do toho všetci. Veď my vám podávame pomocnú ruku.
Kollár, Boris, predseda NR SR (2022-06-23):
Prosím, prezentujme sa a hlasujme. (Hlasovanie.) Prítomných 134 poslancov, za 105, proti 1, zdržalo sa 27, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Podmanický, Ján, poslanec NR SR (2011-07-07):
Pán podpredseda, sú tu prítomní traja členovia vlády, štyria členovia vlády a vy nemôžete dávať o tomto ani hlasovať, lebo vám zákon ukladá povinnosť zabezpečiť účasť členov vlády. Jednoducho je to v zákone, v § 130 ods. 7, na interpeláciách musia byť prítomní všetci členovia vlády. Takže je zbytočné všeobecným súhlasom hlasovať o zákone o rokovacom poriadku. (Potlesk.)
Gašpar, Tibor, poslanec NR SR (2024-02-08):
Ďalej hlasujeme o bode 286 druhého pozmeňujúceho návrhu poslanca Galka.
Kotleba, Marian, poslanec NR SR (2017-06-16):
Nejak, pán Krajniak, ekonomickí liberáli zvyknú hovoriť, že teda trh naozaj vyrieši všetko, vy ste s tým skončili to vaše vystúpenie, ma to tak zaujalo, že, áno, že trh vyrieši všetko, ale za akú cenu. V tomto prípade za cenu toho, že sa zo Slovenska stane púšť a jednoducho ten trh naozaj nemôže byť v tomto prípade na prvom mieste. Ja som vás, neberte to ako kritiku, ja som vás správne pochopil, len treba to ešte viac, to asi musíme všetci tomuto národu prízvukovať a zdôrazňovať, pretože tá neviditeľná ruka trhu, o ktorej liberáli tak radi rozprávajú, funguje, najmä čo sa týka takýchto komodít, drevo, voda, pôda, funguje na princípe totálnej devastácie krajiny a prírody a jednoducho po nás potopa, žiadna budúcnosť. Čiže trh je trh, ale v tomto prípade nás trhové hľadisko v podstate až tak nezaujíma, lebo tu ide už, tu ide nieže už, až o budúcnosť našich detí a o to, aby Slovensko bolo také, ako ho poznáme dnes, aby sa zo Slovenska vplyvom tejto neustále sa stupňujúcej devastácie naozaj v priebehu možno dvoch desaťročí nestala púšť a krajina, kde nikto nebude chcieť žiť. Ale inak ďakujem za podporný príspevok.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 130 poslancov, za 1, proti 97, zdržalo sa 31, nehlasoval 1. Uvedený návrh sme neschválili.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 139 poslancov, za 96, proti 20, zdržalo sa 20, 3 nehlasovali. Konštatujem, že Národná rada po opätovnom prerokovaní schválila novelu zákona č. 222/2022 Z. z. o štátnej podpore nájomného bývania, vrátenú prezidentkou Slovenskej republiky. Teraz prosím povereného člena výboru pre financie a rozpočet poslanca Tomáša Lehotského, aby uviedol hlasovanie o bode 69 schváleného programu, ktorým je prvé čítanie o návrhu poslankýň Miernej, Brisudovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach. Ešte vám chcem poďakovať všetkým kolegom, ktorí pomohli prelomiť veto prezidentky. Ďakujem. (Hlasovanie o návrhu poslankýň Národnej rady Slovenskej republiky Anny Miernej a Martiny Brisudovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1617.)
Žiak, Miroslav, poslanec NR SR (2022-03-15):
... a teda vy si zamestnáte človeka, ktorý je priamo obvinený, chcete ísť na detektor lži, však choďte, nech sa páči, choďte prvý, ja nemám problém, ja aj pôjdem (reakcia z pléna) na dekter... na detektor lži... (Prerušenie vystúpenia predsedajúcim.)
Beblavý, Miroslav, poslanec NR SR (2015-09-17):
Ďakujem pekne. Pán kolega, je ťažké hovoriť niečo, o čom sám viete, že nie je pravda, najmä keď človek si väčšinou za svojimi slovami stojí, takže položím vám len jednu otázku. Ak tento návrh, ktorý tu prerokúvame aj dnes, obsahuje zriadenie registra konečných užívateľov, obsahuje celú tú investíciu, inštitucionálnu, ktorú to vyžaduje, aj informatickú, aj legislatívnu, a jediný rozdiel v tom princípe, na čo sa vzťahuje, je v tom, že by sa asi päťstranovou novelou povedalo, že aj v niektorých iných typoch právnych vzťahov sa musia firmy zaregistrovať v takomto registri, tak mi skúste vysvetliť, v čom teda čakáte na tú smernicu, lebo my už robíme všetko dneska, to je ako keby ste vybudovali kompletne nové auto, všetky investície do motora, karosérie a podobne, len potom namiesto štyroch dverí tam dali jedny a ostatné zamurovali a tvárili sa, že čakáte na to ďalšie. To nemá jednoducho logiku, odpusťte mi, čo hovoríte. A k tomu, čo ste povedali potom. Ja sa priznám, že ja tieto typy šarvátok nechávam radšej tradičnejším politikom, a preto vám dám takú veľkorysú ponuku. Z posledných desiatich rokov osem rokov vládne strana SMER a necelé dva roky vládla súčasná opozícia, z tých dvoch rokov ona v skutočnosti vládla len rok a tri mesiace, potom už nemala dôveru, ale rozšírme to na dva roky, aby sme boli veľkorysí, takže dohodnime sa, že na 80 %, ak na konci tohto volebného obdobia nebude účinný protischránkový zákon, to nebude, čo sme tu práve ukázali, tak to bude zodpovednosť vaša a na 20 % to bude zodpovednosť opozície. Ja si myslím, že to bude férové, hoci hovorím z pohľadu opozície trošku veľkoryso, lebo mohla by tu bojovať aj za 85 : 15, ale dohodnime sa na tých 80 : 20 a nemusíme sa tu už venovať tomuto typu šarvátok.
P. Hrušovský, predseda NR SR: (2004-12-10):
(Hlasovanie.) 141 prítomných, 104 za, 3 proti, 34 sa zdržalo. Návrh sme schválili. Prosím teraz ďalší návrh.
Blaha, Ľuboš, podpredseda NR SR (2024-01-18):
Pán kolega, skúste reagovať na predrečníka. Ďakujem pekne.
Laššáková, Jana, podpredsedníčka NR SR (2014-03-21):
Pán poslanec Kvasnička.
Šefčík, Marek, poslanec NR SR (2023-03-16):
Ja už končím. Ja chcem, aby deti sa hýbali viac. Nech majú tretiu hodinu navyše. Spravme to nejakým spôsobom. Áno, ja presadzujem ten, aby sme zo štátneho rozpočtu vyčlenili peniaze a aspoň na tom prvom stupni to spravili. Neviem, čo sa bude dať pozmeňovákom zmeniť v tomto zákone. V prvom čítaní však ja zákon, ideu zákona podporujem a budem hlasovať za. Ďakujem za pozornosť.
Pčolinský, Peter, podpredseda NR SR (2022-12-06):
Pán poslanec, ďakujem za upozornenie. Mám na to iný právny názor, ale ďakujem. (Reakcie z pléna.) S ďalšou faktickou poznámkou pani poslankyňa Majorova-Garstková. (Ruch v sále.) Nevyrušujte! Pani poslankyňa, ukľudnite sa, ak niečo chcete, máte tam gombík, treba ho stlačiť. Dobre? Pani poslankyňa Garstková, nech sa páči, faktická poznámka.